I forkant av den norske finalen fikk «Queen of Kings» viral suksess på sosiale medier, og i begynnelsen av februar toppet «Queen of Kings» den globale Viral-topplisten på strømmetjenesten Spotify. Etter den norske finalen gikk låten til topps på norske VG-lista, og etter Eurovision Song Contest i mai 2023 gikk sangen inn på topp 10 i land som Finland, Island, Litauen, Storbritannia, Sveits, Sverige, Ungarn og Østerrike.